Jhb-baba-moordsaak: Pa in hof | Maroela Media
Pelser het aangedui dat hy van regshulp gebruik sal maak en om borgtog aansoek sal doen. Die staat sal die borgtogaansoek teenstaan. Ao. Karen Jacobs, woordvoerder van die polisie, het gesê die saak is tot 22 Junie uitgestel. Pelser sal tot dan in aanhouding bly.
Maroela Media het vroeër berig Pelser is ná vier dae op vrye voet in hegtenis geneem nadat 'n lid van die publiek hom in Honeydew opgemerk en die polisie in kennis gestel het. Jacobs het vroeër gesê Pelser het aanvanklik in sy motor probeer vlug, maar het sonder brandstof gaan staan en te voet verder gevlug. Die polisie het die gebied afgesper en hy is in Honeydew in 'n veld vasgetrek.
Pelser se vrou, Bianca, het Saterdag omstreeks 19:00 van die werk af gekom nadat Pelser die dag na die egpaar se baba, Deon, omgesien het. Bianca het glo in die slaapkamer na Deon gaan kyk en sy liggaam in sy wiegie gevind waar dit in 'n kombers toegedraai was. Hy het brandwonde aan sy lyf, kopbeserings en bloed aan sy gesig gehad.
Die polisie het nog nie die uitslae van die nadoodse ondersoek bekendgemaak nie.
Hierdie is nou een geval waar hulle die sleutel moet weggooi, broer drank sal nou seker ook weer die skuld kry
Baie hartseer vir die ma en familie en wens hulle sterkte vir die toekoms. Daar moes iets groot fout gaan in die ou se kop om soiets te doen aan 'n weerlose baba.
Hier is waar hy vir die mensdom gegee moet word!! Ek hoop n baie honger rot kry jou in die hande!!!!!!!
Die sleg mens hoef nie bekommerd te wees nie, hy gaan sy borgtog kry as hy bereid is om te betaal tedanke aan ons tuimelende regstelsel.